Author: Marta Gulárová
Last saved by: agenda0

N á v r h

Zákon

z................... 2001,
ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon Slovenskej národnej rady č. 310/1992 Zb. o stavebnom sporení v znení zákona Národnej rady Slovenskej republiky č. 386/1996 Z. z., zákona č. 242/1999 Z. z. a zákona č. 443/2000 Z. z. sa mení a dopĺňa takto:

1. V § 2 odsek 2 sa slová „povolenie pôsobiť ako banka“ nahrádzajú slovami „bankové povolenie“.

2. V § 2 odsek 3 sa slová „povolení pôsobiť ako banka“ nahrádzajú slovami „bankovom povolení“.
 
3. V poznámke pod čiarou k  odkazu 1 sa citácia „Zákon č. 21/1992 Zb. o bankách v znení neskorších predpisov“ nahrádza citáciou „Zákon č...../2001 Z. z. o bankách a o zmene a doplnení niektorých zákonov”.

4 V § 3 odsek 2 znie:
„(2) Úrokové sadzby vkladov počas trvania zmluvy o stavebnom sporení a úrokové sadzby stavebných úverov počas trvania zmluvy o stavebnom úvere nemožno zmeniť.”.

5. § 5 odsek  2 znie :
„(2) Na účel štátneho dozoru podľa odseku 1 je stavebná sporiteľňa povinná predložiť ministerstvu všetky ním požadované doklady a údaje o hospodárení s prostriedkami fondu stavebného sporenia .“.

6. § 5 sa dopĺňa odsekom 3, ktorý znie:
„(3) Na výkon štátneho dozoru podľa odsekov 1 a 2 sa vzťahujú ustanovenia osobitného predpisu,^3a) ak tento zákon neustanovuje inak .“.

Poznámka pod čiarou k odkazu 3a znie:
„3a) § 8 až § 13 zákona Národnej rady Slovenskej republiky č.10/1996 Z. z. o kontrole     v štátnej správe .“.

7. V § 6 ods. 2 v úvodnej vete sa za slovo „uplynutí“ vkladá slovo „príslušného“ a  slovo „poskytovať“ sa nahrádza slovom „predkladať“.
 
8. V § 6 ods. 2 písmeno c) znie:
„c) dátum vzniku a zániku nároku na poskytnutie štátnej prémie.“.

9. V § 6 ods. 3 sa slovo „štvrťročne“ nahrádza slovom  „polročne“, slovo „štvrťroka“ sa nahrádza slovami „príslušného polroka“ a slovo „štvrťrok“ sa nahrádza slovom „polrok“.

10. V § 6 odsek 4 znie:
„(4) Ak ministerstvo zistí, že stavebný sporiteľ má uzavreté zmluvy s nárokom na štátnu prémiu vo viacerých stavebných sporiteľniach, bez zbytočného odkladu príslušným stavebným sporiteľniam oznámi, že stavebný sporiteľ stratil nárok na štátnu prémiu pre nedodržanie podmienok na jej poskytnutie a obdobie, na ktoré stavebný sporiteľ stratil tento nárok (§ 10 ods. 4).“.

11. V § 7 ods. 1 písm. a) sa na konci pripájajú tieto slová: „o stavebnom sporení a zmlúv o stavebnom úvere“.

12. V § 7 ods. 1 písm. b) sa za slovo „poskytnutia“ vkladajú slová „a návratnosti“.

13.V § 7 ods. 1 písmeno d) znie:
„d) spôsob ochrany stavebného sporiteľa v prípade zastavenia činnosti stavebnej sporiteľne alebo pri odobratí alebo zániku  bankového povolenia.“.

14. V § 7 ods. 1 písm. e) sa slovo „ podmienky “ nahrádza slovom „ predpoklady “. 

15. V § 8 ods. 1 sa za slovo „zmluvy“ vkladajú slová  „o stavebnom sporení“.

16. V § 8 odsek 3 znie:
„(3) Po splnení zmluvne dohodnutých podmienok a pri splnení predpokladov návratnosti stavebného úveru má stavebný sporiteľ nárok na poskytnutie stavebného úveru.“.

17. V § 9 sa vypúšťa odsek 1. Súčasne sa zrušuje označenie odseku 2.  

18. V § 10 ods. 3 sa číslo „25“ nahrádza číslom „20“.

19. V § 10 ods. 4 v tretej vete sa za slovo „roku“ vkladajú slová „a podľa týchto zmlúv sa realizovali  vklady“.

20. V § 10 ods. 5 sa číslo „25“ nahrádza číslom „20“.

21. V § 10b ods.1 sa slová „štvrťrok“, „štvrťroka“ a „štvrťročne“ nahrádzajú slovami                 „polrok“, „polroka“ a  „polročne“.

22. V § 10b ods. 4  sa  za písmeno a) vkladá nové písmeno b), ktoré znie:
„b) plnenie podmienok poskytovania štátnej prémie podľa tohto zákona .“.
Doterajšie písmená  b) až d) sa označujú ako písmená  c) až e).
 
23. V § 10b ods. 4  písmeno e) znie: 
„e)  vrátenie štátnej prémie do štátneho rozpočtu do dvoch mesiacov od zistenia, že stavebný   sporiteľ nedodržal podmienky na poskytnutie štátnej prémie.“.

24.  Za § 10b sa vkladá § 10c, ktorý znie:

„ §10c

(1) Ak ministerstvo pri výkone štátneho dozoru zistí nedostatky spočívajúce v nedodržaní podmienok poskytnutia štátnej prémie stavebnou sporiteľňou, uloží stavebnej sporiteľni povinnosť vrátiť sumu vo výške neoprávnene použitej štátnej prémie do štátneho rozpočtu.
(2) Ministerstvo môže, okrem opatrenia v odseku 1, uložiť stavebnej sporiteľni podľa závažnosti porušenia povinnosti a dĺžky trvania protiprávneho stavu pokutu až do 50 % neoprávnene použitej sumy štátnej prémie; táto pokuta je príjmom štátneho rozpočtu.
(3) Na konanie podľa odsekov 1 alebo 2 sa vzťahujú ustanovenia všeobecného predpisu o správnom konaní.^4a)
(4) Ak ministerstvo pri výkone štátneho dozoru zistí iné nedostatky spočívajúce v hospodárení s prostriedkami fondu stavebného sporenia podá podnet Národnej banke Slovenska na začatie konania o uložení opatrenia na nápravu alebo pokuty podľa osobitného predpisu.^1)“

Poznámka pod čiarou k odkazu 4a znie:
„4a) Zákon č. 71/1967 Zb. o správnom konaní (správny poriadok).“.

25. V poznámke  pod čiarou k odkazu 5 sa slová „§ 36b, 36c  a 36h  zákona č.21/1992 Zb. v znení zákona Národnej rady Slovenskej republiky č.58/1996 Z.z.„ nahrádzajú slovami         „§ 68, 69 a 74  zákona č.../2001 Z. z. o bankách  a o zmene a doplnení niektorých zákonov “.
  
26. Za § 13b sa vkladá § 13c, ktorý znie:

„ §13c

Stavebné sporiteľne sú povinné prispôsobiť zásady stavebného sporenia a všeobecné obchodné podmienky s ustanoveniami tohto zákona do 30. júna 2002.“.

Čl. II

Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Slovenskej národnej rady č. 310/1992 Zb. o stavebnom sporení, ako vyplýva zo zmien a doplnení vykonaných zákonom Národnej rady Slovenskej republiky č. 386/1996 Z. z., zákonom č. 242/1999 Z. z., zákonom č. 443/2000 Z. z. a týmto zákonom.

Čl. III

Tento zákon nadobúda účinnosť 1. januára 2002.